# Robert Lee Wolff

Robert Lee Wolff (26 de desembre del 1915, Nova York – 11 de novembre del 1980, Cambridge, Massachusetts) fou un catedràtic d'Història de la Universitat Harvard, conegut pel seu llibre The Balkans in our time, publicat el 1956, i la seva col·lecció de novel·les angleses de l'època victoriana, que contenia més de 18.000 articles.
Wolff es graduà (1936) i obtingué el seu màster per la Universitat Harvard, on fou docent titular entre el 1937 i el 1941, quan abandonà Harvard per anar a treballar a l'Office of Strategic Services (OSS). Com a erudit dels Balcans, fou assistent del director de la secció dels Balcans de l'OSS. Una vegada acabada la Segona Guerra Mundial, Wolff ensenyà durant quatre anys a la Universitat de Wisconsin-Madison i el 1950 esdevingué professor associat del Departament d'Història de Harvard. El 1955 es convertí en professor titular i entre el 1960 i el 1963 presidí el departament. El 1963–1964 fou un becari Guggenheim. En el moment de la seva mort d'un atac de cor el 1980, a l'edat de 64 anys, encara participava activament en el Departament d'Història de Harvard.
Escrigué articles, prefacis i llibres sobre la història i la literatura anglesa i fou coautor de tres llibres de text molt utilitzats en classes d'història en l'educació secundària i universitària. A la dècada del 1980, la Universitat de Texas a Austin adquirí la seva biblioteca de novel·les angleses de l'època victoriana per 2,6 milions de dòlars.

## Obres

* amb Crane Brinton i John B. Christopher: A history of civilization (en anglès). Prentice-Hall, 1955.
* The Balkans in our time (en anglès). Harvard University Press, 1956.
* amb Crane Brinton i John B. Christopher: Modern civilization: a history of the last five centuries (en anglès). Prentice-Hall, 1957.
* Golden key: a study in the fiction of George MacDonald (en anglès). Yale University Press, 1961.
* amb Crane Brinton i John B. Christopher: Civilization in the West (en anglès). Prentice-Hall, 1964.
* Strange stories and other explorations in Victorian fiction (en anglès). Garland Publishing, 1971. ISBN 0876450478.
* Studies in the Latin empire of Constantinople (en anglès). Variorum, 1976. ISBN 0902089994.
* Gains and losses: novels of faith and doubt in Victorian England (en anglès). Garland Publishing, 1977. ISBN 0824016173.
* Sensational Victorian: the life and fiction of Mary Elizabeth Braddon (en anglès). Garland Publishing, 1979. ISBN 0824016181.
* William Carleton, Irish peasant novelist: a preface to his fiction (en anglès). Garland Publishing, 1980. ISBN 0824035275.
* Nineteenth-Century Fiction: A Bibliographical Catalogue based on the Collection formed by Robert Lee Wolff/Compiled by Robert Lee Wolff (en anglès). 5 volums. Garland Publishing, 1981–1986.

## Referències

* 1 2 Roberts, Henry L. «Capsule review: The Balkans in our time by Robert Lee Wolff» (en anglès). Foreign Affairs. Council on Foreign Affairs, 01-07-1956.
* ↑ «The Robert Lee Wolff Collection of 19th-Century Fiction». Arxivat de l'original el 2016-03-04. [Consulta: 9 octubre 2021].
* ↑ «History Professor Robert Wolf Dies Following Heart Attack» (en anglès). The Harvard Crimson, 13 novembre 1980.
* ↑ Reis, R. H. «Review: Golden key: a study in the fiction of George MacDonald by Robert Lee Wolff» (en anglès). Nineteenth-Century Fiction, 16, 2, 1961, pàg. 182–185. DOI: 10.1525/ncl.1961.16.2.99p0080v. JSTOR: 2932484.
* ↑ DeLaura, David J. «Review: Gains and losses: novels of faith and doubt in Victorian England by Robert Lee Wolff» (en anglès). Nineteenth-Century Fiction, 33, 2, 1977, pàg. 251–255. DOI: 10.1525/ncl.1978.33.2.99p0011z. JSTOR: 2933353.
* ↑ Shaw, Valerie «Review: Sensational Victorian: the life and fiction of Mary Elizabeth Braddon by Robert Lee Wolff» (en anglès). Nineteenth-Century Fiction, 34, 4, 1980, pàg. 476–479. DOI: 10.2307/2933547. JSTOR: 2933547.